Az EGT-Vegyesbizottság 26/2001 határozata

(2001. március 30.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét az 1999. december 17-i 189/1999 EGT-vegyesbizottsági határozat [1] módosította.

(2) A szarvasmarhafélék azonosítási és nyilvántartási rendszere keretében használt füljelzők tekintetében a 2629/97/EK rendelet módosításáról szóló, 1998. október 12-i 2194/98/EK bizottsági rendeletet [2] be kell építeni a Megállapodásba.

(3) A bölényeknél (Bison bison faj) alkalmazott füljelző tekintetében megállapított maximális alkalmazási időtartam kiterjesztéséről szóló, 1999. március 8-i 509/1999/EK bizottsági rendeletet [3] be kell építeni a Megállapodásba.

(4) A szarvasmarhafélék azonosítási és nyilvántartási rendszere keretében alkalmazott marhalevelek tekintetében a 2629/97/EK rendelet módosításáról szóló, 1999. február 12-i 331/1999/EK bizottsági rendeletet [4] be kell építeni a Megállapodásba.

(5) A szarvasmarhafélék azonosítási és nyilvántartási rendszere keretében használt füljelzők tekintetében a 2629/97/EK rendelet módosításáról szóló, 1999. július 28-i 1663/1999/EK bizottsági rendeletet [5] be kell építeni a Megállapodásba.

(6) A kulturális és sporteseményekre szánt bikák azonosítási rendszerének jóváhagyásáról szóló, 1999. december 17-i 2680/1999/EK bizottsági rendeletet [6] be kell építeni a Megállapodásba.

(7) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. melléklete I. fejezetének 1.2. része a 86. pontot (98/653/EK bizottsági határozat) követően a következő pontokkal egészül ki:

"86a. 399 R 0509: A Bizottság 1999. március 8-i 509/1999/EK rendelete a bölényeknél (Bison bison faj) alkalmazott füljelző tekintetében megállapított maximális alkalmazási időtartam kiterjesztéséről (HL L 60., 1999.3.9., 53. o.).

86b. 399 R 2680: A Bizottság 1999. december 17-i 2680/1999/EK rendelete a kulturális és sporteseményekre szánt bikák azonosítási rendszerének jóváhagyásáról (HL L 326., 1999.12.18., 16. o.)."

.

2. cikk

A Megállapodás I. melléklete I. fejezetének 1.2. részében a 71. pont (2629/97/EK bizottsági rendelet) a következő francia bekezdésekkel egészül ki:

"- 398 R 2194: A Bizottság 1998. október 12-i 2194/98/EK rendelete (HL L 276., 1998.10.13., 4. o.),

- 399 R 0331: A Bizottság 1999. február 12-i 331/1999/EK rendelete (HL L 40., 1999.2.13., 27. o.),

- 399 R 1663: A Bizottság 1999. július 28-i 1663/1999/EK rendelete (HL L 197., 1999.7.29., 27. o.)."

.

3. cikk

A 2194/98/EK, a 331/1999/EK, az 509/1999/EK, az 1663/1999/EK ás a 2680/1999/EK bizottsági rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

4. cikk

Ez a határozat 2001. március 31-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [7].

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. március 30-án.

az EGT-Vegyesbizottság részéről

az elnök

P. Westerlund

[1] HL L 74., 2001.3.15., 24. o.

[2] HL L 276., 1998.10.13., 4. o.

[3] HL L 60., 1999.3.9., 53. o.

[4] HL L 40., 1999.2.13., 27. o.

[5] HL L 197., 1999.7.29., 27. o.

[6] HL L 326., 1999.12.18., 16. o.

[7] Alkotmányos követelmények nem merültek fel.

--------------------------------------------------